Koerapuur - kergelt (ja ilmselt vältimatult) klišeeline kuid piisavalt hoogne ja asjalik film noorte kinnipidamisasutusest. Seansi lõpus astus publiku ette noormees, vist pedagoog, kellele olevat antud ülesanne mõned intrigeerivad küsimused küsida ning diskussiooni tekitada. Paraku olid küsimused vaid leebelt intrigeerivad ning selle vähesegi diskussiooni tekkinud diskussiooni juhtimisega ei saanud noormees kohe üldse hakkama. Kahju, sest film püstitas päris häid küsimusi. Huvitav oli see, kuidas lisaks noorte "arengule" kinnipidamisasutuses käsitleti ka valvurite elu ja mõtteid, nende tegusid ja tagajärgi. Keskkonna surve inimeste käitumisele on ikka uskumatult tugev, kui nüüd filmis nähtu paralleele igapäevaellu tõmmata. Kõik need rollid, kes seal justkui puuris kinni, on tegelikult ju iga päev meie ümber. Puurist väljas. Soovitan.